Misty

מִיסְטִי (מאנגלית: Misty, "מעורפל") הוא סטנדרט ג'אז שכתב הפסנתרן ארול גארנר בשנת 1954.

מיסטי נכתב כקטע אינסטרומנטלי והוקלט באלבומו של גארנר Contrasts שיצא לאור בשנת 1955. כשנה לאחר מכן חוברו לו מילים על ידי ג'וני ברק. השיר לא זכה להכרה רחבה, עד אשר בוצע על ידי ג'וני מאטיס ונכלל באלבומו Heavenly בשנת 1959. ביצוע זה של מאטיס היה לביצוע המוכר ביותר של השיר והוביל לפופולריות הרבה שלו. מאז הפך מיסטי לסטנדרט ובוצע על ידי אמנים רבים ונודעים, ביניהם אלה פיצג'רלד, שרה ווהן, אריתה פרנקלין, פרנק סינטרה ורבים נוספים.

הקטע האינסטרומנטלי ממלא תפקיד מפתח במותחן נגן לי שנית מיסטי  (סרטו של קלינט איסטווד, 1971) הקרוי על שמו.

קישורים חיצוניים

ערכים שבהם תבנית בריטניקה אינה מתאימה
סטנדרטים בג'אז